झूलेलाल

भगवान झूलेलाल सिन्धी हिन्दू|हिन्दुओं]] के उपास्य देव हैं जिन्हें 'इष्टदेव' कहा जाता है। उनके उपासक उन्हें वरुण देव  (जल देवता) का अवतार मानते हैं। वरुण देव को सागर के देवता, सत्य के रक्षक और दिव्य दृष्टि वाले देवता के रूप में सिन्धी समाज पूजता है। उनका विश्वास है कि जल से सभी सुखों की प्राप्ति होती है और जल ही जीवन है। जल-ज्योति, वरुणावतार, झूलेलाल सिंधियों के ईष्ट देव हैं जिनके बागे दामन फैलाकर सिंधी यही मङ्गल कामना करते हैं कि सारे विश्व में सुख-शान्ति बना रहे और चारों दिशाओँ में हरियाली और समृद्धि बने रहे।

भगवान झूलेलाल के अवतरण दिवस को सिंधी समाज चेटीचंड के रूप में मनाता है। कुछ विद्वानों के अनुसार सिंध का शासक मिरखशाह अपनी प्रजा पर अत्याचार करने लगा था जिसके कारण सिंधी समाज ने  कठिन जप, तप और साधना की। तब सिंधु नदी में से एक बहुत बड़े नर मत्स्य पर बैठे हुए भगवान वरूण देव प्रकट हुए और कहा मैं कुछ दिन उपरान्त जन्म लेकर मिरखशाह के अत्याचारों से प्रजा को मुक्ति दिलाउँगा। विक्रम संवत 1007 चैत्र माह की द्वितीया को एक बालक ने अखंड भारत के सिंध प्रांत में हैदराबाद जिला नसरपुर गांव में श्री रतनलाल जी के घर लोहाना क्षत्रिय परिवार में जन्म लिया जिसका नाम उदयचंद रखा गया। जिनको झुलेपर डालने से झुला अपने आप झुलने लगा अपने चमत्कारों के कारण फिर उन्हें झूलेलाल के नाम से जाना जाता है सिंधी समाज इस दिन को चेटीचंड के रूप में मनाता है  शोभा यात्रा में ‘छेज’ (डांडिया के जैसे लोकनृत्य होता है) के साथ झूलेलाल की महिमा के गीत गाते हैं। ताहिरी (मीठे चावल), छोले (उबले नमकीन चने) और पन्ने का प्रसाद बांटा जाता है। सायंकाल को एक ज्योति जागृति करके बहिराणा साहेब बनाकर पास के नदी तालाब में जी का विसर्जन कर दिया जाता है। श्री झुलेलाल जी की महिमा अनन्त है दास महेश लाल पमनानी का जिवन भी कम पड़ सकता है। सांई झुलेलाल जी ने अनेक चमत्कार किये जिससे हिंदू के अलावा गैर हिन्दू भी श्री झुलेलाल जी के अनुयाई बने।

भगवान झूलेलाल के प्रमुख संदेश 

 ईश्वर अल्लाह हिक आहे।
 ईश्वर अल्लाह एक हैं।

 कट्टरता छदे, नफरत, ऊंच-नीच एं छुआछूत जी दीवार तोड़े करे पहिंजे हिरदे में मेल-मिलाप, एकता, सहनशीलता एं भाईचारे जी जोत जगायो।
 विकृत धर्माधता, घृणा, ऊंच-नीच और छुआछूत की दीवारे तोड़ो और अपने हृदय में मेल-मिलाप, एकता, सहिष्णुता, भाईचारा और धर्म निरपेक्षता के दीप जलाओ।

 सभनि हद खुशहाली हुजे।
 सब जगह खुशहाली हो।

 सजी सृष्टि हिक आहे एं असां सभ हिक परिवार आहियू।
 सारी सृष्टि एक है, हम सब एक परिवार हैं।

सन्दर्भ

बाहरी कड़ियाँ 
 मानव उत्थान के लिए जन्में थे झूलेलाल
 चेटीचण्ड: सिन्धियों का सबसे बड़ा त्योहार
 All About Sindhis
 Jhule Lal
 बाबा झूलेलाल की आरती 

क्षेत्रीय हिंदू देवता
सिन्धी संस्कृति